શ્રીનગર: શ્રીનગરમાં સંસદીય મતવિસ્તારમાં રવિવારે ચાલી રહેલી પેટાચૂંટણી દરમિયાન બડગામ જિલ્લામાં ત્રણ લોકોના મોત થયા છે. આ વિસ્તારમાં પ્રદર્શનકારી તેમજ સુરક્ષાદળ વચ્ચે અથડામણમાં ફાયરિંગ કરાતાં ત્રણના મોત નિપજ્યાં હતા. જેમાં ઘણા બધા લોકો ઘાયલ થયા છે. એક અહેવાલ મુજબ બડગામ પોલિંગ બૂથ પર પેટ્રોલ બોમ્બ ફેંકવામાં આવ્યો. જ્યારે બડગામના નસરૂલ્લાપોરામાં પ્રદર્શનકારી તેમજ સેના વચ્ચે અથડામણ થઇ. રાજ્યના વિપક્ષના નેતાઓએ આ હિંસાને લઇને કેન્દ્ર તેમજ રાજ્ય સરકાર અને ચૂંટણી પંચને જવાબદાર ઠેરવી છે.